5. ΑΝΑΚΟΙΝΩΣΙΣ ΥΠΟΥΡΓΕΙΟΥ ΕΞΩΤΕΡΙΚΩΝ  της 3/8 Μαρτ. 1975 (ΦΕΚ Α΄ 38 ) Περί ενάρξεως της εν Ρώμη την 4ην Νοεμ. 1950  υπογραφείσης Συμβάσεως δια την προάσπισιν  των δικαιωμάτων του ανθρώπου και των θεμελιωδών ελευθεριών ως και του προσθέτου εις  αυτήν Πρωτοκόλλου των Παρισίων της 20ης  Μαρτ. 1952. Το Υπουργείον Εξωτερικών ανακοινοί ότι, την 28ην Νοεμ. 1974 ,έλαβε χώραν εν Παρισίοις η υπό της Ελλάδος κατάθεσις του οργάνου επικυρώσεως της εν Ρώμη την 4ην Νοεμ. 1950 υπογραφείσης Συμβάσεως δια την προάσπισιν των δικαιωμάτων του ανθρώπου και των θεμελιωδών ελευθεριών και του προσθέτου εις αυτήν Πρωτοκόλλου των Παρισίων της 20ης Μαρτ. 1952. Τα ως άνω κείμενα, κυρωθέντα δια του υπ’ αριθ 53 Ν.Δ/τος της 19ης Σεπτ. 1974, δημοσιευθέντος εις το υπ’ αριθ 256 Φ.Ε.Κ. τεύχος Α΄ της 20ης Σεπτ. 1974, (ανωτ. αριθ. 3 ) ετέθησαν εκ νέου εν ισχύϊ ως προς την Χώραν μας από της καταθέσεως του ως άνω οργάνου επικυρώσεως, ήτοι από της 28ης Νοεμ. 1974. 